امریکاده مهاجرلرنینگ اولکه دن چیقریلیشی گه باشلندی
امریکا قوشمه ایالتلری دولت باشلیغی دونالد ترامپ نینگ ثبت ایتیلمه گن مهاجرلرنی اولکه دن چیقیریش وعده سیگه بناً ایچکی خوفسیزلیک وزیرلیگی نینگ پروسه گه سرعت بیریش و کوپراق مهاجرنی اولکه دن چیقریلیشی اوچون لایحه تیارله گن لیگی بیلدیریلدی.
مک کلاچی روزنامه سی تامانیدن آلینگن معلوماتگه کوره، ایچکی خوفسیزلیک وزیری جان کلی تامانیدن امضالنگن "سرعتلی رد مرز"  آتیده گی ایککی داخلی مکتوب کوپ سانده مهاجرنینگ چیقریلیشینی اوز ایچیگه آلماقده.
موجود قانون لایحه سیگه کوره، حدوددن 100 میل ایچکریده اوشلنگن و اولکه گه کیرگن لیگی 14 کوندن کمراق بولگن کیشی لر سرعتلی بیر شکلده نظارتگه آلینیب، رد مرز ایتیلماقده دیر.
ینگی لایحه گه کوره، بو 14 کونلیک مدت نینگ 2 ییل گه آلیب باریلیشی و چیگره گه اوزاق لیک محدودیتی نینگ هم اورته دن کوتریلیشی ریجه لنماقده.
بو اوزگریش بیلن مینگ لب کیشی قاچاق مهاجرنینگ "سرعتلی رد مرز" دایره سیگه شامل بولرلیگی قید ایتیلماقده.
کلی تامانیدن قول قوییلگن ایریم بیر اسنادگه کوره ایسه امریکا قوشمه ایالتلریگه کیچیک یاشده کیلیب کیرگن باله لرنینگ آنه – آته لری داها کیین امریکاگه کیرگن بولسه او عائله لرگه قره ته عدلی تحقیق آلیب باریلیشی کوزگه توتیلگن.
اولکه گه سونگی اوچ ییل جریانیده 155 مینگ باله نینگ کیرگن لیگی بولردن 60 فایزی نینگ کیینراق عائله سیگه باریب قوشیلگن لیگی معلوم قیلیندی.
بو عائله لر باله لری نینگ امریکا قوشمه ایالتلریگه اوتیب باریشی اوچون قاچاقچیلرگه پول تووله گن لیکلری بیلن علاقه لی تحقیق باشله تیله دی.
کیینراق عائله لریگه قوشیلگن باله لرنینگ اولکه دن چیقیریلیشی گه مانع بوله دیگن لایحه نینگ اورته دن کوتریلیشی کوزگه توتیلگن.
باراک اوباما اداره سی باله لرنینگ اولکه دن چیقریلیشی گه مانع بولیش قرارینی آلگن ایدی.
مذکور اسنادلرنینگ جان کلی تامانیدن امضالنیب، تیگیشلی شعبه لرگه یوباریلگن لیگی بیراق عملی قیلینیشی اوچون آق اویدن تأیید آلینمه گن لیگی بیلدیریلدی.
دولت باشلیغی دونالد ترامپ نینگ قانونسیز مهاجرلرگه قره ته کوره ش توغریسیده گی قرارنامه لری نینگ آرتیدن امریکا قوشمه ایالتلری گمرک و حدوددن محافظه ایتووچی لر اولکه مقیاسیده انچه آدرسنی باسیب آلگن و مینگلب کیشینی اولکه دن چیقریلیش لری اوچون نظارتگه آلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
